

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΚΑΛΛΙΘΕΑΣ****ΓΡΑΦΕΙΟ ΑΝΤΙΔΗΜΑΡΧΟΥ**Αρμόδιος για την Μέριμνα Αδέσποτων Ζωών  |  **Καλλιθέα, 24 / 09 / 2025****ΠΡΟΣ**ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ  |
| ΤΑΧ. Δ/ΝΣΗ : Τηλέφωνο: E-mail:  | Ματζαγριωτάκη 76, Καλλιθέα, 17676 213-20.70.325p.galanopoulos@kallithea .gr  |  |

**θΕΜΑ : ΕΝΗΜΕΡΩΣΗ ΓΙΑ ΤΙΣ ΠΑΡΕΜΒΑΣΕΙΣ ΚΑΙ ΤΙΣ ΠΡΩΤΟΒΟΥΛΙΕΣ ΤΟΥ ΔΗΜΟΥ ΚΑΛΛΙΘΕΑΣ ΥΠΕΡ ΤΗΣ ΦΙΛΟΖΩΪΑΣ**

**Παρεμβάσεις του Δήμου Καλλιθέας**

 **2024-2025, 2025-2026.**

**Α. Τι παραλάβαμε** :

α) Ένα παράνομο καταφύγιο ζώων στο αμαξοστάσιο του Ρέντη (πρόστιμα).

β) Ένα δίκτυο ταϊστρών-ποτιστρών παλαιάς γενιάς.

γ) Περιορισμένη (ανάλογα με τον πληθυσμό των αποικιών γατών) σίτιση.

δ) Μία πρωτοβάθμια κτηνιατρική περίθαλψη περιορισμένης αποτελεσματικότητας.

ε) Μια «άτακτη» σίτιση αποικιών γατών στο Κοιμητήριο.

στ) Καμία συγκέντρωση προς ενημέρωση των φιλόζωων κατοίκων της πόλης.

ζ) Καμία συνάντηση - ενημέρωση στα σχολεία μας.

η) Μια «άτακτη» ταξινόμηση - αποθήκευση ζωοτροφών στα τροχόσπιτα (αποθήκες) του αμαξοστασίου.

θ) Καμία πρόνοια για την συντήρηση και ταφή των θανόντων αδέσποτων.

ι) Καμία πρόνοια για την προάσπιση της Δημόσιας Υγείας των συμπολιτών μας, λόγω της άναρχης σίτισης των αδέσποτων στους δρόμους και τα πεζοδρόμια της πόλης.

**Β**. **Ποιες ήταν (και είναι) οι ενέργειες μας.**

α) Τακτοποίηση του θέματος του καταφυγίου, μετά από επίσκεψη στην αρμόδια Κτηνιατρική Υπηρεσία (για τον Ρέντη), στον Πειραιά.

 Επισκέψεις στο Υπουργείο Εσωτερικών του Αντιδημάρχου κου Γαλανόπουλου.

β) Προμήθεια και τοποθέτηση ταϊστρών-ποτιστρών νέας γενιάς, σε κομβικά σημεία της πόλης καθώς και συντήρηση (όπου ήταν επιτρεπτό) του προηγούμενου δικτύου.

γ) Αύξηση της ποσότητας της σίτισης.

δ) Αναβάθμιση της πρωτοβάθμιας κτηνιατρικής περίθαλψης (αύξηση 400% των στειρώσεων και παράλληλα δημιουργία δύο προγραμμάτων που αφορούν στα αδέσποτα και ενός προγράμματος που αφορά στα δεσποζόμενα των ευπαθών ομάδων του πληθυσμού.

ε) Τοποθέτηση τριών ταϊστρών - ποτιστρών στο Κοιμητήριο σε ημίκλειστο -προστατευμένο χώρο, που δεν επιβαρύνει τον «ιδιαίτερο» χώρο του Κοιμητηρίου.

«Τακτοποίηση» της παροχής σίτισης των αποικιών του Κοιμητηρίου, όσον αφορά την μη ελεγχόμενη παροχή της ποσότητας της ζωοτροφής και την άναρχη (σ’ οποιοδήποτε σημείο!!!) εναπόθεσής της.

στ) Τακτικές συγκεντρώσεις στον Δήμο με τους φιλόζωους πολίτες.

 Τακτικές συγκεντρώσεις της 5μελούς επιτροπής του τμήματος.

ζ) Επισκέψεις στα σχολεία μας, κατόπιν κανονισμένου ραντεβού με τους Διευθυντές/τριες των σχολείων.

η) Κάρτες σίτισης για τους φιλόζωους πολίτες με μηνιαία επανάληψη και δημιουργία εισερχομένων-εξερχομένων ποσοτήτων τροφής για ακριβή έλεγχο της ποσότητας τους. (αποφυγή σπατάλης …).

 Έλεγχος (ανά εξάμηνο) των δειγμάτων της προμηθευόμενης ζωοτροφής από το χημείο του κράτους (συστατικά, προδιαγραφές).

θ) Σε συνεννόηση με τον Αντιδήμαρχο καθαριότητας τοποθέτηση δύο καταψυκτών στο αμαξοστάσιο, για την συντήρηση μέχρι την ταφή, των θανόντων αδέσποτων.

ι) Σε συνεννόηση (πάλι) με τον αντιδήμαρχο καθαριότητας, και αφού έγιναν (στο διαδίκτυο), οι απαραίτητες συστάσεις - ενημερώσεις για την Δημόσια Υγεία, δόθηκε εντολή να καθαρίζονται τα πεζοδρόμια από κάθε είδους πρόχειρες κατασκευές διαμονής των αδέσποτων ζώων και οποίο άλλο σιτιστικό μέσο εκτός της ξηράς τροφής και του νερού.

**Γ. Τι οραματιζόμαστε**

 α) Την περαιτέρω αναβάθμιση του χώρου του καταφυγίου και την πρόσληψη ενός σταυλίτη.

 β) Την πρόσληψη ενός ατόμου για την συλλογή των αδέσποτων προς κτηνιατρική περίθαλψη.

 **\*** Διενεργήθηκαν τρία σεμινάρια για όποιον εθελοντή φιλόζωο ήθελε να ενημερωθεί για την διαδικασία της σύλληψης.

γ) Την Δημιουργία ενός σύγχρονου εξοπλισμένου Δημοτικού Κτηνιατρείου που θα αναβαθμίσει τις παρεχόμενες κτηνιατρικές υπηρεσίες προς τα αδέσποτα ζώα και σαφώς θα περιορίσει αισθητά τα έξοδα μετακίνησής τους προς την δευτεροβάθμια περίθαλψη και την παραμονή τους εκεί καθώς και τον χρόνο επέμβασης στα έκτακτα περιστατικά που τώρα μεταφέρονται στα 35 χλμ (Κορωπί) από τον Δήμο μας…!!!!

δ) Την αύξηση της ποσότητας της παρεχόμενης ζωοτροφής καθώς και των ταϊστρών - ποτιστρών.

**Προϋπολογισμοί ετών ’24-’25 και ’25-’26**

**(επιχορηγήσεις του Κρατικού** **Ταμείου) για τις αντίστοιχες περιόδους**.

Ο Δήμος δαπάνησε για την στήριξη του προγράμματος για τα αδέσποτα ζώα την περίοδο 2024-2025 περίπου 230.000 € λαμβάνοντας από τον κρατικό προϋπολογισμό το κονδύλι των 29.900 € μόνο !!!

Για πρώτη φορά είχαμε επιχορήγηση περίπου 13.000 για στειρώσεις και τσιπάρισμα αδεσπότων.

 **Ο ΑΝΤΙΔΗΜΑΡΧΟΣ**

 **ΠΑΝΑΓΙΩΤΗΣ ΓΑΛΑΝΟΠΟΥΛΟΣ**

**Κοινοποίηση:**

-Γρ. Δημάρχου

-Γρ. Γεν. Γραμματέα

|  |  |
| --- | --- |
|  |  |